Perjodki

Perjodki () on maalaiskunta ja sen keskuskylä Novgorodin alueen Borovitšin piirissä Venäjällä. Se sijaitsee Borovitšin ja Pestovon välisen maantien varrella kymmenen kilometriä Borovitšista itäänGeneralnyi plan, s. 17.. Kylässä on 478 ja kunnassa 2 200 asukasta (vuonna 2011)Generalnyi plan, s. 57..

Maantiede ja asutus
Perjodkin kunnan pinta-ala on 447,7 neliökilometriäGeneralnyi plan, s. 71.. Se rajoittuu etelässä Borovitšin piirin Opetšenski Posadin, Joglan ja Borovitšin, lännessä Progressin ja pohjoisessa Kontšanskoje-Suvorovskojen kuntiin sekä idässä Mošenskojen piiriinGeneralnyi plan, s. 16.. Pinta-alasta 67 % on metsää ja 28 % maatalousmaataGeneralnyi plan, s. 72..

Seudulla virtaavat Mstan sivujoki Velgija, jälkimmäisen sivujoki Bystritsa, Uverin sivujoet Suhaja ja Holynka sekä Suhojejärveen laskeva Žužilka. Suurimmat järvet ovat Borovskoje, Suhoje ja Limandrovo.Generalnyi plan, s. 21–22. Kunnan alueella sijaitsee Borovskojen ja Suhojen karstijärvien rauhoitusalue sekä neljä luonnonmuistomerkkiäGeneralnyi plan, s. 38..

Keskuskylän lisäksi kuntaan kuuluu Tuhunin taajama ja 32 kylää: Bortnik, Dubrovi, Jeremejevo, Karmanovo, Katšalovo, Kononovo, Korovajevo, Korovkino, Kotovo, Krasnaja Gora, Kurakovo, Lipovets, Maklakovo, Maškino, Myšljatšje, Novoselitsy, Orehovo, Paltsevo, Paport, Petuhovo, Potšinnaja Sopka, Šastovo, Šedomitsy, Sušerjovka, Telbovitši, Tšaplinka, Tuhun, Valugino, Vilatšovo, Vilovataja Gorka, Vlasiha ja Zasypenje. Asutuskeskuksista suurin on vajaan 600 asukkaan Potšinnaja Sopka. Samanniminen maalaiskunta liitettiin Perjodkiin vuonna 2010Generalnyi plan, s. 15–16..

Liikenne, talous ja palvelut
Kunnan tärkein liikenneväylä on Borovitšin ja Pestovon välinen maantieGeneralnyi plan, s. 119.. Kylistä on linja-autoyhteydet Borovitšiin, Mošenskojeen, Pestovoon ja NovgorodiinGeneralnyi plan, s. 125..

Paikallisista elinkeinoista tärkeimmät ovat maatalous ja puunjalostus. Kunnassa toimii kolme maatalousyritystä, kolme pientä puunjalostuslaitosta, lihanjalostamo sekä rakennustarvike- ja metallialan yritykset. Asukkailla on lähes tuhat palstaviljelmää.Generalnyi plan, s. 49.

Keskuskylän palveluihin kuuluu lastentarha, keskikoulu, kulttuuritalo, kirjasto, pieni poliklinikka, posti ja muutamia kauppoja. Palveluja on myös Potšinnaja Sopkassa, Tuhunin taajamassa ja eräissä muissa kylissä.Generalnyi plan, s. 98-104.

Nähtävyydet
Seudulla sijaitsee useita muinaisia hautapaikkoja. Perjodkin lähellä on 700–900-luvun muinaislinna ja entisen Išutinon kylän luona uhrikivi. Rakennusmuistomerkkeihin kuuluvat Perjodkin, Telbovitšin, Paportin ja Šedomitsyn kirkot sekä Paportin, Šastovon ja Zasypenjen kartanoalueet.Generalnyi plan, s. 37. Perjodkissa toimii perinteistä talonpoikaiskulttuuria esittelevä museoGeneralnyi plan, s. 101.. Novgorodin lähellä Vitoslavlitsyn ulkomuseossa on kylästä siirretty Neitsyt Marian syntymän puinen telttakattoinen kirkko, joka on lajissaan Pohjois-Venäjän vanhinGeneralnyi plan, s. 18..

Lähteet


Viitteet

Aiheesta muualla
 Perjodkin kunnan sivusto  
 Perjodkin kunta Borovitšin piirin sivustolla  

Luokka:Borovitšin piirin kunnat
Luokka:Novgorodin alueen kylät